CELEX: 52022PC0055
Language: lv
Date: 2022-02-03
Title: Priekšlikums EIROPAS PARLAMENTA UN PADOMES REGULA, ar ko groza Regulu (ES) 2021/954 par sadarbspējīgu Covid-19 vakcinācijas, testa un pārslimošanas sertifikātu (ES digitālais Covid sertifikāts) izdošanas, verifikācijas un akceptēšanas satvaru attiecībā uz trešo valstu valstspiederīgajiem, kas Covid-19 pandēmijas laikā likumīgi uzturas vai dzīvo dalībvalstu teritorijā

EIROPAS
                           KOMISIJA
                                                   Briselē, 3.2.2022.
                                                   COM(2022) 55 final
                                                   2022/0030 (COD)
                                       Priekšlikums
                 EIROPAS PARLAMENTA UN PADOMES REGULA,
   ar ko groza Regulu (ES) 2021/954 par sadarbspējīgu Covid-19 vakcinācijas, testa un
   pārslimošanas sertifikātu (ES digitālais Covid sertifikāts) izdošanas, verifikācijas un
     akceptēšanas satvaru attiecībā uz trešo valstu valstspiederīgajiem, kas Covid-19
            pandēmijas laikā likumīgi uzturas vai dzīvo dalībvalstu teritorijā
LV                                                                                         LV
 ---pagebreak---                                        PASKAIDROJUMA RAKSTS
   1.        PRIEKŠLIKUMA KONTEKSTS
   •         Priekšlikuma pamatojums un mērķi
   Saskaņā ar Konvenciju, ar ko īsteno Šengenas nolīgumu1, trešo valstu valstspiederīgie, kas
   likumīgi dzīvo vai likumīgi uzturas dalībvalstī, drīkst brīvi ceļot citu dalībvalstu teritorijā ar
   noteikumu, ka viņi izpilda konkrētus nosacījumus. Tādējādi Savienības izstrādātā politika, kas
   nodrošina, ka personas, šķērsojot iekšējās robežas, netiek kontrolētas, nāk par labu ne tikai
   Savienības pilsoņiem, bet arī trešo valstu valstspiederīgajiem, kuriem ir tiesības ceļot ES.
   Tomēr daži no ierobežojumiem, ko dalībvalstis pieņēmušas nolūkā ierobežot smagā akūtā
   respiratorā sindroma koronavīrusa 2 (SARS-CoV-2) izplatīšanos, kas izraisa 2019. gadā
   atklāto koronavīrusa slimību (“Covid-19”), ir ietekmējuši šo tiesību īstenošanu. Šie pasākumi
   bieži ietvēra ieceļošanas ierobežojumus vai citas īpašas prasības, kas piemērojamas pārrobežu
   ceļotājiem, piemēram, karantīnu vai pašizolāciju vai SARS-CoV-2 infekcijas testu pirms
   un/vai pēc ierašanās.
   Lai atvieglotu brīvu pārvietošanos Covid-19 pandēmijas laikā, Eiropas Parlaments un Padome
   2021. gada 14. jūnijā, pamatojoties uz Līguma par Eiropas Savienības darbību (LESD)
   21. pantu, pieņēma Regulu (ES) 2021/9532, ar ko izveido sadarbspējīgu Covid-19
   vakcinācijas, testa un pārslimošanas sertifikātu (ES digitālais Covid sertifikāts) izdošanas,
   verifikācijas un akceptēšanas satvaru. Regula (ES) 2021/953 atvieglo brīvu pārvietošanos,
   nodrošinot Savienības pilsoņiem un viņu ģimenes locekļiem, kas var būt trešo valstu
   valstspiederīgie, sadarbspējīgus un savstarpēji akceptētus sertifikātus par Covid-19
   vakcināciju, testēšanu un pārslimošanu, kurus viņi var izmantot ceļojot. ES digitālais Covid
   sertifikāts palīdz iedzīvotājiem izmantot atbrīvojumus, ko attiecībā uz noteiktiem brīvas
   pārvietošanās ierobežojumiem dalībvalstis noteikušas personām, kurām ir vakcinācijas, testa
   vai pārslimošanas apliecinājums.
   Tajā pašā dienā, lai atvieglotu ceļošanu Šengenas zonā Covid-19 pandēmijas laikā, Eiropas
   Parlaments un Padome, pamatojoties uz LESD 77. pantu, pieņēma Regulu (ES) 2021/9543,
   kas paplašina ES digitālā Covid sertifikāta satvaru, attiecinot to arī uz trešo valstu
   valstspiederīgajiem, kuri likumīgi uzturas vai dzīvo dalībvalsts teritorijā un kuriem ir tiesības
   ceļot uz citām dalībvalstīm saskaņā ar ES tiesību aktiem.
   Turklāt ir pierādījies, ka ES digitālā Covid sertifikāta sistēma ir vienīgā funkcionējošā Covid-
   19 sertifikātu sistēma, kas darbojas plašā starptautiskā mērogā. Tādējādi ES digitālais Covid
   sertifikāts, atvieglojot drošu starptautisko ceļošanu un starptautisko atveseļošanos, ir ieguvis
   aizvien lielāku nozīmi pasaules mērogā un palīdzējis risināt ar pandēmiju saistītās problēmas
   starptautiskā līmenī. Ar ES digitālā Covid sertifikāta sistēmu ir savienotas trīs Eiropas
   Ekonomikas zonas valstis, kas nav ES dalībvalstis4, Šveice5 un 29 citas trešās valstis un
   1
           OV L 239, 22.9.2000., 19. lpp..
   2
           Eiropas Parlamenta un Padomes Regula (ES) 2021/953 (2021. gada 14. jūnijs) par sadarbspējīgu Covid-
           19 vakcinācijas, testa un pārslimošanas sertifikātu (ES digitālais Covid sertifikāts) izdošanas,
           verifikācijas un akceptēšanas satvaru nolūkā atvieglot brīvu pārvietošanos Covid-19 pandēmijas laikā
           (OV L 211, 15.6.2021., 1. lpp.).
   3
           Eiropas Parlamenta un Padomes Regula (ES) 2021/954 (2021. gada 14. jūnijs) par sadarbspējīgu Covid-
           19 vakcinācijas, testa un pārslimošanas sertifikātu (ES digitālais Covid sertifikāts) izdošanas,
           verifikācijas un akceptēšanas satvaru attiecībā uz trešo valstu valstspiederīgajiem, kas Covid-19
           pandēmijas laikā likumīgi uzturas vai dzīvo dalībvalstu teritorijā (OV L 211, 15.6.2021., 24. lpp.).
   4
           Islande, Lihtenšteina un Norvēģija.
LV                                                        1                                                     LV
 ---pagebreak---    teritorijas6 (2022. gada 31. janvāra dati); sagaidāms, ka nākotnē šai sistēmai pievienosies vēl
   vairāk valstu. ES digitālā Covid sertifikāta sistēma ir atzīta par vienu no galvenajiem
   digitālajiem starptautiskās mobilitātes atjaunošanas risinājumiem7, un Starptautiskā Gaisa
   transporta asociācija mudina valstis pieņemt ES digitālo Covid sertifikātu par globālo
   standartu8. Komisija turpinās centienus atbalstīt trešās valstis, kuras ir ieinteresētas
   sadarbspējīgu Covid-19 sertifikātu sistēmu izstrādē. Piemēram, tā kā ar sistēmu var savienot
   arī trešās valstis, kuru sertifikāti konvertējot ir padarīti sadarbspējīgi, varētu tikt piedāvāti
   atklātā pirmkoda atsauces papildrisinājumi, kas ļauj trešo valstu sertifikātus konvertēt
   formātā, kurš ir sadarbspējīgs ar ES digitālo Covid sertifikātu9.
   Kopš tā pieņemšanas ES digitālais Covid sertifikāts ir sekmīgi ieviests visā Savienībā, un līdz
   2021. gada beigām ir izdots vairāk nekā miljards sertifikātu. Tādējādi ES digitālais Covid
   sertifikāts ir plaši pieejams un vispāratzīts rīks, kas Covid-19 pandēmijas laikā atvieglo ne
   tikai Savienības pilsoņu un viņu ģimenes locekļu brīvu pārvietošanos, bet arī to trešo valstu
   valstspiederīgo ceļošanu ES teritorijā, kuri ietilpst iepriekš minētajās kategorijās.
   Kopš Regulu (ES) 2021/953 un 2021/954 pieņemšanas ar Covid-19 pandēmiju saistītā
   epidemioloģiskā situācija ir ievērojami mainījusies. No vienas puses, vakcinācijas rādītājs,
   t. sk. balstdevu saņēmušo skaits, pasaulē ir palielinājies.
   No otras puses, bažas raisošā SARS-CoV-2 delta varianta izplatīšanās 2021. gada otrajā pusē
   izraisīja inficēšanās, hospitalizācijas un nāves gadījumu skaita būtisku pieaugumu, liekot
   dalībvalstīm pieņemt stingrus sabiedrības veselības pasākumus, lai aizsargātu savas veselības
   aprūpes sistēmas spējas. 2022. gada sākumā bažas raisošais SARS-CoV-2 omikrona variants
   izraisīja strauju Covid-19 gadījumu skaita pieaugumu, ātri aizstājot delta variantu un
   sasniedzot vēl nepieredzētu pārneses intensitāti sabiedrībā visā Savienībā un ārpus tās.
   Patlaban nav iespējams prognozēt, kāda ietekme būs iespējamam inficēšanās pieaugumam
   2022. gada otrajā pusē. Turklāt nevar izslēgt, ka pandēmija varētu saasināties jaunu bažas
   raisošu SARS-CoV-2 variantu rašanās dēļ.
   Ņemot vērā iepriekš minēto, nevar izslēgt, ka pēc 2022. gada 30. jūnija, proti, datuma, kad
   beidzas Regulu (ES) 2021/953 un 2021/954 pašreizējais piemērošanas termiņš, dalībvalstis
   turpinās pieprasīt, lai trešo valstu valstspiederīgie, kuri likumīgi uzturas vai dzīvo kādas
   dalībvalsts teritorijā un kuriem ir tiesības ceļot uz citām dalībvalstīm saskaņā ar ES tiesību
   aktiem, uzrāda Covid-19 vakcinācijas, testa vai pārslimošanas apliecinājumu. Tāpēc ir svarīgi
   nodrošināt iespēju ES digitālos Covid sertifikātus izmantot arī pēc minētā datuma.
   Tajā pašā laikā personu brīvas pārvietošanās ierobežojumi, kas Savienībā ieviesti, lai
   ierobežotu SARS-CoV-2 izplatīšanos, t. sk. prasība uzrādīt ES digitālos Covid sertifikātus,
   būtu jāatceļ, tiklīdz epidemioloģiskā situācija to ļaus, tāpēc Komisija Regulas (ES) 2021/954
   grozījumos ierosina saglabāt pašreizējās atsauces uz Regulu (ES) 2021/953 un iekļaut
   dinamisku atsauci uz to pašu regulu attiecībā uz Regulas (ES) 2021/954 piemērošanas
   termiņu.
   5
            Savienības pilsoņiem un Šveices valstspiederīgajiem ir savstarpējas ieceļošanas un uzturēšanās tiesības,
            kuru pamatā ir Nolīgums starp Eiropas Kopienu un tās dalībvalstīm, no vienas puses, un Šveices
            Konfederāciju, no otras puses, par personu brīvu pārvietošanos (OV L 114, 30.4.2002., 6. lpp.).
   6
            https://ec.europa.eu/info/live-work-travel-eu/coronavirus-response/safe-covid-19-vaccines-
            europeans/eu-digital-covid-certificate_en#recognition-of-covid-certificates-from-third-non-eu-
            countries.
   7
            https://wttc.org/News-Article/WTTC-identifies-digital-solutions-for-governments-worldwide-to-
            significantly-restore-international-mobility.
   8
            https://www.iata.org/en/pressroom/2021-releases/2021-08-26-01/
   9
            Saskaņā ar īstenošanas aktu, kas pieņemts, ievērojot Regulas (ES) 2021/953 8. panta 2. punktu.
LV                                                          2                                                        LV
 ---pagebreak---    •         Saskanība ar pašreizējiem noteikumiem konkrētajā politikas jomā
   Šis priekšlikums neskar Šengenas noteikumus attiecībā uz trešo valstu valstspiederīgo
   ieceļošanas nosacījumiem. Ierosinātā regula nekādā gadījumā nebūtu jāuzskata par tādu, kas
   veicina vai atvieglo robežkontroles atjaunošanu pie iekšējām robežām; šāda atjaunošana
   joprojām ir galējais līdzeklis, uz kuru attiecas Regulas (ES) 2016/399 (“Šengenas Robežu
   kodekss”) nosacījumi. 10
   Priekšlikumā Padomes ieteikumam, ar ko groza Ieteikumu (ES) 2020/912 par pagaidu
   ierobežojumu nebūtiskiem ceļojumiem uz ES un iespējamu šāda ierobežojuma atcelšanu11,
   Komisija ierosināja izveidot skaidru saikni starp Padomes Ieteikumu (ES) 2020/912 un ES
   digitālo Covid sertifikātu, lai palīdzētu dalībvalstu iestādēm pārbaudīt trešo valstu izdoto
   sertifikātu autentiskumu, derīgumu un integritāti.
   •         Saskanība ar citām Savienības politikas jomām
   Šis priekšlikums ir daļa no ES pasākumu kopuma reaģēšanai uz Covid-19 pandēmiju. Tā
   pamatā jo īpaši ir darbs, kas veikts Veselības drošības komitejā, e-veselības tīklā un ES
   digitālā Covid sertifikāta komitejā.
   Šis priekšlikums papildina priekšlikumu COM(2022) 50 final, kura mērķis ir pagarināt
   piemērošanas termiņu Regulai (ES) 2021/953 par sadarbspējīgu Covid-19 vakcinācijas, testa
   un pārslimošanas sertifikātu (ES digitālais Covid sertifikāts) izdošanas, verifikācijas un
   akceptēšanas satvaru nolūkā atvieglot brīvu pārvietošanos Covid-19 pandēmijas laikā.
   Šajā priekšlikumā ir arī pilnībā ievērota dalībvalstu kompetence savas veselības politikas
   noteikšanā (LESD 168. pants).
   Šis priekšlikums ir saskaņā ar Savienības politiku trešo valstu valstspiederīgo imigrācijas
   jomā.
   2.        JURIDISKAIS PAMATS, SUBSIDIARITĀTE UN PROPORCIONALITĀTE
   •         Juridiskais pamats
   LESD 77. panta 2. punkta c) apakšpunkts nosaka, ka Savienība paredz nosacījumus, ar
   kādiem trešo valstu valstspiederīgiem, kuri likumīgi uzturas vai dzīvo Savienībā, ir īslaicīga
   ceļošanas brīvība Savienības teritorijā. Piemēro parasto likumdošanas procedūru.
   Ar šo priekšlikumu tiktu grozīta Regula (ES) 2021/954, kuras pamatā arī ir LESD 77. panta
   2. punkta c) apakšpunkts.
   •         Subsidiaritāte (neekskluzīvas kompetences gadījumā)
   Šā priekšlikuma mērķus, proti, pagarināt Regulas (ES) 2021/954 piemērošanu, dalībvalstis
   nevar sasniegt atsevišķi. Tāpēc ir vajadzīga rīcība Savienības līmenī.
   10
           Eiropas Parlamenta un Padomes Regula (ES) 2016/399 (2016. gada 9. marts) par Savienības Kodeksu
           par noteikumiem, kas reglamentē personu pārvietošanos pār robežām (OV L 77, 23.3.2016., 1. lpp.).
   11
           COM(2021) 754 final.
LV                                                     3                                                     LV
 ---pagebreak---    Bez Savienības līmeņa rīcības Regula (ES) 2021/954 vairs nebūtu piemērojama un trešo
   valstu valstspiederīgie, kuri likumīgi uzturas vai dzīvo ES/EEZ dalībvalsts teritorijā un
   kuriem ir tiesības ceļot uz citām dalībvalstīm saskaņā ar ES tiesību aktiem, vairs nevarētu
   pieprasīt un, iespējams, izmantot sadarbspējīgus Covid-19 vakcinācijas, testa un
   pārslimošanas sertifikātus.
   •         Proporcionalitāte
   Savienības rīcība var sniegt ievērojamu pievienoto vērtību iepriekš minēto problēmu
   risināšanā, un tā ir vienīgais veids, kā panākt un uzturēt vienotu, racionalizētu un pieņemtu
   Covid-19 sertifikāta satvaru.
   Vienpusēju vai nekoordinētu pasākumu pieņemšana attiecībā uz Covid-19 veselības
   sertifikātiem var novest pie pasākumiem, kas ierobežo iespēju pa Savienību ceļot trešo valstu
   valstspiederīgajiem, kuriem ir šādas tiesības.
   Ierosinātais grozījums būtu jāpiemēro saskaņā ar Regulu (ES) 2021/953, ko ierosināts grozīt
   ar priekšlikumu COM(2022) 50 final, un tādējādi ļauj uz ierobežotu laiku pagarināt ES
   digitālā Covid sertifikāta izmantošanu attiecībā uz trešo valstu valstspiederīgajiem, kuri
   likumīgi dzīvo vai uzturas Savienībā un kuriem ir tiesības ceļot Savienībā.
   •         Juridiskā instrumenta izvēle
   Regula nodrošina tiešu, tūlītēju un vienotu ES tiesību aktu īstenošanu visās dalībvalstīs.
   3.        EX POST IZVĒRTĒJUMU, APSPRIEŠANOS AR IEINTERESĒTAJĀM
             PERSONĀM UN IETEKMES NOVĒRTĒJUMU REZULTĀTI
   •         Apspriešanās ar ieinteresētajām personām
   Priekšlikumā ir ņemtas vērā diskusijas, kas ar dalībvalstu iestādēm regulāri notikušas dažādos
   forumos.
   •         Ekspertu atzinumu pieprasīšana un izmantošana
   Priekšlikums ir balstīts uz epidemioloģisko informāciju un novērtējumiem, ko sniedzis
   Eiropas Slimību profilakses un kontroles centrs (ECDC), Covid-19 vakcīnu drošuma,
   iedarbīguma un kvalitātes novērtējumu, ko veikusi Eiropas Zāļu aģentūra (EMA), tehniskās
   informācijas apmaiņu, kas notikusi Veselības drošības komitejā, tās izveidotajā Covid-19
   diagnostikas testu tehniskajā darba grupā un e-veselības tīklā, kā arī relevantajiem
   pieejamajiem zinātniskajiem pierādījumiem.
   •         Ietekmes novērtējums
   Ņemot vērā steidzamību, Komisija ietekmes novērtējumu neveica.
   •         Pamattiesības
   Šis priekšlikums paredz persondatu, t. sk. veselības datu, apstrādi. Pastāv potenciāla ietekme
   uz personu pamattiesībām, proti, Hartas 7. pantu par privātās dzīves neaizskaramību un
   8. pantu par tiesībām uz persondatu aizsardzību. Fizisku personu persondatu apstrāde, t. sk.
   persondatu vākšana, piekļuve tiem un to izmantošana, ietekmē tiesības uz privātumu un
   tiesības uz persondatu aizsardzību saskaņā ar Hartu. Ir jābūt pamatotam iemeslam, lai
   iejauktos šajās pamattiesībās.
LV                                                4                                               LV
 ---pagebreak---    Attiecībā uz tiesībām uz persondatu aizsardzību, arī datu drošību, turpina piemērot Eiropas
   Parlamenta un Padomes Regulu (ES) 2016/67912. Nav paredzēta atkāpe no Savienības datu
   aizsardzības režīma, un dalībvalstīm saskaņā ar ES datu aizsardzības noteikumiem jāievēro
   skaidri noteikumi, nosacījumi un stingri aizsardzības pasākumi.
   4.        IETEKME UZ BUDŽETU
   Šīs iniciatīvas atbalstam paredzēto darbību finansēšana būs aplūkota tiesību akta priekšlikuma
   finanšu pārskatā, kas iesniegts kopā ar priekšlikumu COM(2022) 50 final.
   5.        CITI ELEMENTI
   •         Īstenošanas plāni un uzraudzīšanas, izvērtēšanas un ziņošanas kārtība
   Neattiecas.
   •         Detalizēts konkrētu priekšlikuma noteikumu skaidrojums
   Ar priekšlikuma 1. pantu tiek grozīts Regulas (ES) 2021/954 piemērošanas termiņš.
   2. pants paredz paātrinātu regulas stāšanos spēkā.
   12
           Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu
           aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu
           95/46/EK (Vispārīgā datu aizsardzības regula) (OV L 119, 4.5.2016., 1. lpp.).
LV                                                       5                                                    LV
 ---pagebreak---                                                                   2022/0030 (COD)
                                                   Priekšlikums
                        EIROPAS PARLAMENTA UN PADOMES REGULA,
      ar ko groza Regulu (ES) 2021/954 par sadarbspējīgu Covid-19 vakcinācijas, testa un
      pārslimošanas sertifikātu (ES digitālais Covid sertifikāts) izdošanas, verifikācijas un
        akceptēšanas satvaru attiecībā uz trešo valstu valstspiederīgajiem, kas Covid-19
                  pandēmijas laikā likumīgi uzturas vai dzīvo dalībvalstu teritorijā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta
   c) apakšpunktu,
   ņemot vērā Eiropas Komisijas priekšlikumu,
   saskaņā ar parasto likumdošanas procedūru,
   tā kā:
   (1)     Saskaņā ar Šengenas acquis trešo valstu valstspiederīgie, kas likumīgi uzturas ES, un
           trešo valstu valstspiederīgie, kas likumīgi ieceļojuši kādas dalībvalsts teritorijā, drīkst
           brīvi pārvietoties visu pārējo dalībvalstu teritorijā 90 dienas jebkurā 180 dienu
           periodā13.
   (2)     Eiropas Parlaments un Padome 2021. gada 14. jūnijā pieņēma Regulu (ES) 2021/953,
           ar ko izveido ES digitālo Covid sertifikātu14. Minētā regula nosaka vienotu satvaru
           Covid-19 vakcinācijas, testa vai pārslimošanas sertifikātu izdošanai, verifikācijai un
           akceptēšanai nolūkā atvieglot ES pilsoņu un viņu ģimenes locekļu brīvu pārvietošanos
           Covid-19 pandēmijas laikā. Regulu (ES) 2021/953 papildina Eiropas Parlamenta un
           Padomes Regula (ES) 2021/95415, ar kuru ES digitālā Covid sertifikāta satvaru
           attiecina arī uz trešo valstu valstspiederīgajiem, kuri likumīgi uzturas vai dzīvo kādas
           dalībvalsts teritorijā un kuriem ir tiesības ceļot uz citām dalībvalstīm saskaņā ar
           Savienības tiesību aktiem.
   (3)     Regulu (ES) 2021/953 un (ES) 2021/954 piemērošanas termiņš beigsies 2022. gada
           30. jūnijā. Tomēr pandēmija joprojām turpinās, un nesenais bažas raisošā omikrona
           varianta uzliesmojums turpina negatīvi ietekmēt ceļošanu Savienībā. Līdz ar to ES
           digitālais Covid sertifikāts joprojām ir relevants un to jāļauj izmantot arī turpmāk.
   13
           Eiropas Parlamenta un Padomes Regula (ES) 2016/399 (2016. gada 9. marts) par Savienības Kodeksu
           par noteikumiem, kas reglamentē personu pārvietošanos pār robežām (Šengenas Robežu kodekss)
           (OV L 77, 23.3.2016., 1. lpp.).
   14
           Eiropas Parlamenta un Padomes Regula (ES) 2021/953 (2021. gada 14. jūnijs) par sadarbspējīgu Covid-
           19 vakcinācijas, testa un pārslimošanas sertifikātu (ES digitālais Covid sertifikāts) izdošanas,
           verifikācijas un akceptēšanas satvaru nolūkā atvieglot brīvu pārvietošanos Covid-19 pandēmijas laikā
           (OV L 211, 15.6.2021., 1. lpp.).
   15
           Eiropas Parlamenta un Padomes Regula (ES) 2021/954 (2021. gada 14. jūnijs) par sadarbspējīgu Covid-
           19 vakcinācijas, testa un pārslimošanas sertifikātu (ES digitālais Covid sertifikāts) izdošanas,
           verifikācijas un akceptēšanas satvaru attiecībā uz trešo valstu valstspiederīgajiem, kas Covid-19
           pandēmijas laikā likumīgi uzturas vai dzīvo dalībvalstu teritorijā (OV L 211, 15.6.2021., 24. lpp.).
LV                                                        6                                                     LV
 ---pagebreak---    (4)  Regulas (ES) 2021/953 piemērošanas termiņš ir jāpagarina par 12 mēnešiem. Regulas
        (ES) 2021/954 mērķis ir paplašināt Regulas (ES) 2021/953 piemērošanu, aptverot
        konkrētas to trešo valstu valstspiederīgo kategorijas, kuri likumīgi dzīvo vai uzturas
        Savienībā, tāpēc tās piemērošanas ilgumam vajadzētu būt tieši saistītam ar Regulas
        (ES) 2021/953 piemērošanas ilgumu. Tāpēc Regula (ES) 2021/954 būtu attiecīgi
        jāgroza.
   (5)  Šī regula nebūtu jāinterpretē kā tāda, kas atvieglo vai veicina ceļošanas ierobežojumu
        pieņemšanu sakarā ar pandēmiju. Turklāt jebkāda vajadzība verificēt ar Regulu (ES)
        2021/953 izveidotos sertifikātus nebūtu jāuzskata par attaisnojumu robežkontroles
        pagaidu atjaunošanai pie iekšējām robežām. Pārbaudes uz iekšējām robežām arī
        turpmāk vajadzētu izmantot vienīgi kā galēju risinājumu, ievērojot īpašus noteikumus,
        kas izklāstīti Eiropas Parlamenta un Padomes Regulā (ES) 2016/399 (Šengenas
        Robežu kodekss).
   (6)  Saskaņā ar 1. un 2. pantu Protokolā Nr. 22 par Dānijas nostāju, kas pievienots
        Līgumam par Eiropas Savienību un LESD, Dānija nepiedalās šīs regulas pieņemšanā
        un Dānijai šī regula nav saistoša un nav jāpiemēro. Tā kā šī regula pilnveido Šengenas
        acquis, Dānija saskaņā ar minētā protokola 4. pantu sešos mēnešos pēc tam, kad
        Padome ir pieņēmusi lēmumu par šo regulu, izlemj, vai tā šo regulu ieviesīs savos
        tiesību aktos.
   (7)  Šī regula ir to Šengenas acquis noteikumu pilnveidošana, kuru īstenošanā Īrija
        nepiedalās saskaņā ar Padomes Lēmumu 2002/192/EK16; tādēļ Īrija nepiedalās šīs
        regulas pieņemšanā un Īrijai šī regula nav saistoša un nav jāpiemēro. Lai dalībvalstis
        saskaņā ar Regulā (ES) 2021/953 izklāstītajiem nosacījumiem varētu akceptēt Covid-
        19 sertifikātus, ko Īrija trešo valstu valstspiederīgajiem, kuri likumīgi uzturas vai dzīvo
        tās teritorijā, izdevusi nolūkā atvieglot ceļošanu dalībvalstu teritorijā, Īrijai būtu
        minētajiem trešo valstu valstspiederīgajiem jāizdod Covid-19 sertifikāti, kas atbilst ES
        digitālā Covid sertifikāta uzticamības satvara prasībām. Īrijai un pārējām dalībvalstīm
        būtu uz savstarpīguma pamata jāakceptē sertifikāti, kas izdoti trešo valstu
        valstspiederīgajiem, uz kuriem attiecas šī regula.
   (8)  Attiecībā uz Bulgāriju, Horvātiju, Kipru un Rumāniju šī regula ir Šengenas acquis
        pilnveidošana, kā attiecīgi noteikts 2003. gada Pievienošanās akta 3. panta 1. punktā,
        2005. gada Pievienošanās akta 4. panta 1. punktā un 2011. gada Pievienošanās akta
        4. panta 1. punktā.
   (9)  Attiecībā uz Islandi un Norvēģiju – saskaņā ar Nolīgumu starp Eiropas Savienības
        Padomi un Islandes Republiku un Norvēģijas Karalisti par šo valstu asociēšanu
        Šengenas acquis īstenošanā, piemērošanā un pilnveidošanā šī regula ir to Šengenas
        acquis noteikumu pilnveidošana, kuri attiecas uz jomu, kas minēta Padomes
        Lēmuma 1999/437/EK17 1. panta C punktā.
   (10) Attiecībā uz Šveici – saskaņā ar Nolīgumu starp Eiropas Savienību, Eiropas Kopienu
        un Šveices Konfederāciju par Šveices Konfederācijas asociēšanu Šengenas acquis
        īstenošanā, piemērošanā un pilnveidošanā šī regula ir to Šengenas acquis noteikumu
   16
        Padomes Lēmums (2002. gada 28. februāris) par Īrijas lūgumu piedalīties dažu Šengenas acquis
        noteikumu īstenošanā (OV L 64, 7.3.2002., 20. lpp.).
   17
        Padomes Lēmums (1999. gada 17. maijs) par dažiem pasākumiem, lai piemērotu Eiropas Savienības
        Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos
        Šengenas acquis īstenošanā, piemērošanā un izstrādē (OV L 176, 10.7.1999., 31. lpp.).
LV                                                   7                                                     LV
 ---pagebreak---           pilnveidošana, kuri attiecas uz jomu, kas minēta Lēmuma 1999/437/EK 1. panta
          C punktā, to lasot saistībā ar Padomes Lēmuma 2008/146/EK18 3. pantu.
   (11)   Attiecībā uz Lihtenšteinu – saskaņā ar Protokolu starp Eiropas Savienību, Eiropas
          Kopienu, Šveices Konfederāciju un Lihtenšteinas Firstisti par Lihtenšteinas Firstistes
          pievienošanos Nolīgumam starp Eiropas Savienību, Eiropas Kopienu un Šveices
          Konfederāciju par Šveices Konfederācijas asociēšanu Šengenas acquis īstenošanā,
          piemērošanā un pilnveidošanā, šī regula ir to Šengenas acquis noteikumu
          pilnveidošana, kuri attiecas uz jomu, kas minēta Lēmuma 1999/437/EK 1. panta
          C punktā, to lasot saistībā ar Lēmuma 2011/350/ES19 3. pantu.
   (12)   Ņemot vērā ar Covid-19 pandēmiju saistītās situācijas steidzamību, šai regulai būtu
          jāstājas spēkā trešajā dienā pēc tās publicēšanas Eiropas Savienības Oficiālajā
          Vēstnesī.
   (13)   Saskaņā ar Eiropas Parlamenta un Padomes Regulas (ES) 2018/172520 42. pantu ir
          notikusi apspriešanās ar Eiropas Datu aizsardzības uzraudzītāju un Eiropas Datu
          aizsardzības kolēģiju, kas atzinumu sniedza [..],
   IR PIEŅĒMUŠI ŠO REGULU.
                                                       1. pants
   Regulas (ES) 2021/954 3. pantu aizstāj ar šādu:
                                                      “3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2021. gada 1. jūlija tik ilgi, kamēr ir piemērojama Regula (ES) 2021/953.”
                                                       2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā
   Vēstnesī.
   18
           Padomes Lēmums (2008. gada 28. janvāris) par to, lai Eiropas Kopienas vārdā noslēgtu Nolīgumu starp
           Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu
           Šengenas acquis īstenošanā, piemērošanā un pilnveidošanā (OV L 53, 27.2.2008., 1. lpp.).
   19
           Padomes Lēmums (2011. gada 7. marts) par to, lai Eiropas Savienības vārdā noslēgtu Protokolu starp
           Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas
           Firstistes pievienošanos Nolīgumam starp Eiropas Savienību, Eiropas Kopienu un Šveices
           Konfederāciju par Šveices Konfederācijas asociēšanu Šengenas acquis īstenošanā, piemērošanā un
           pilnveidošanā saistībā ar kontroles atcelšanu pie iekšējām robežām un personu pārvietošanos (OV
           L 160, 18.6.2011., 19. lpp.).
   20
           Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu
           aizsardzību attiecībā uz personas datu apstrādi Savienības iestādēs, struktūrās, birojos un aģentūrās un
           par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV
           L 295, 21.11.2018., 39. lpp.).
LV                                                         8                                                        LV
 ---pagebreak---    Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
   Briselē,
   Eiropas Parlamenta vārdā –                    Padomes vārdā –
   priekšsēdētāja                                priekšsēdētājs
LV                                                 9                                           LV